อิทธิพล วางแผนจัดงานวันมวยไทยโลก ช่วยโปรโมตกีฬาประจำชาติ
อิทธิพล คุณปลื้ม ผู้ช่วยรัฐมนตรีประจำนายกรัฐมนตรี เผยรัฐมนตรีกีฬาวางแผนเชิญหน่วยงานต่างๆ ที่เคยจัดงานเกี่ยวกับมวยไทยเป็นประจำทุกปีอยู่แล้ว มาจัดงาน วันมวยไทยโลก ช่วงต้นเดือน ก.พ.2562 ร่วมกัน เพื่อสื่อให้ชาวโลกได้รู้จักมวยไทย ที่มีความสวยงาม เป็นศิลปะการต่อสู้ป้องกันตัวที่สำคัญยิ่งของชาติ และต้องการเชิญชวนให้ประชาชนทุกคน มาเข้าร่วมกิจกรรมดังกล่าวให้มากที่สุด,นายอิทธิพล คุณปลื้ม ผู้ช่วยรัฐมนตรีประจำนายกรัฐมนตรี เป็นประธานในการประชุมการจัดงาน มหกรรมวันมวยไทย โดยมีผู้แทนจากสภามวยไทยโลก, ผู้แทนจากหน่วยงานกระทรวงการท่องเที่ยวและกีฬา, กระทรวงวัฒนธรรม, กระทรวงศึกษาธิการ, สำนักนายกรัฐมนตรี, สถาบันการศึกษา, บริษัทเอกชน และหน่วยงานที่เกี่ยวข้องร่วมประชุม ที่ห้องประชุม 1 ชั้น 4 อาคารเฉลิมพระเกียรติ 7 รอบ พระชนมพรรษา การกีฬาแห่งประเทศไทย (กกท.) เมื่อวันที่ 29 ต.ค.ที่ผ่านมา,ตามที่คณะรัฐมนตรีมีมติเห็นชอบให้วันที่ 6 ก.พ.ของทุกปีเป็น วันมวยไทยโลก ซึ่งตรงกับวันที่สมเด็จพระสรรเพ็ชญ์ที่ 8 (สมเด็จพระเจ้าเสือ) เสด็จขึ้นครองราชย์ และในฐานะ พระมหากษัตริย์นักมวย ที่ทรงพระปรีชาสามารถด้านมวยไทยจนเป็นที่ประจักษ์ ดังนั้น จึงกำหนดวันดังกล่าวขึ้น เพื่อให้ประชาชนทั่วโลกรับรู้ว่ามวยไทยเป็นมรดก ภูมิปัญญาทางวัฒนธรรมที่มีการพัฒนาการควบคู่กับวิถีชีวิตของคนไทยมาตลอดประวัติศาสตร์นั้น,ผู้ช่วยรัฐมนตรีประจำนายกรัฐมนตรีแจ้งให้ที่ประชุมทราบว่ารัฐมนตรีว่าการกระทรวงการท่องเที่ยวและกีฬา เห็นชอบในหลักการที่จะให้ทุกหน่วยงานที่ได้มีการจัดงานวันมวยไทยโลกเป็นประจำทุกปี ได้มาจัดกิจกรรมในงานมหกรรมวันมวยไทยรวมกันในสัปดาห์เดียวกัน คือช่วงต้นเดือน ก.พ.2562 เป็นเวลา 7 วัน (1-7 กุมภาพันธ์ 2562) และในสถานที่เดียวกัน จึงได้มีการประชุมหารือในวันนี้ขึ้น เพื่อสร้างความเข้าใจในเจตนารมณ์ที่จะให้จัดงานดังกล่าวขึ้นร่วมกัน ซึ่งที่ประชุมก็ได้เห็นชอบในหลักการตามกรอบแนวความคิดดังกล่าว อย่างไรก็ตาม หน่วยงานต่างๆจะกลับไปพิจารณาถึงความเป็นไปได้ที่จะจัดกิจกรรมร่วมกันในช่วงวันและสถานที่เดียวกันอีกครั้ง,นอกจากนี้ นายอิทธิพลกล่าวภายหลังจากการประชุมว่า ต้องการนำกีฬามวยไทยสื่อให้ชาวโลกได้รู้จักมวยไทยที่มีความสวยงาม เป็นศิลปะการต่อสู้ป้องกันตัวที่สำคัญยิ่งของชาติ และต้องการเชิญชวนให้ประชาชนทุกคนมาเข้าร่วมกิจกรรมในงานวันมวยไทยโลก วันที่ 6 ก.พ.2562 ให้มากที่สุด และได้รับความประทับใจ ภูมิใจในกีฬามวยไทยที่เป็นกีฬาประจำชาติไทย.
อิทธิพล คุณปลื้ม เผยรัฐมนตรีกีฬาวางแผนเชิญหน่วยงานต่างๆ ที่เคยจัดงานเกี่ยวกับมวยไทยเป็นประจำทุกปีอยู่แล้ว มาจัดงาน วันมวยไทยโลก ช่วงต้นเดือน ก.พ.2562 ร่วมกัน
อิทธิพล คุณปลื้ม,วันมวยไทยโลก,มวยไทย